รางวัลโนเบลสาขาสรีรวิทยาหรือการแพทย์
รางวัลโนเบลสาขาสรีรวิทยาหรือการแพทย์ (, ) จัดโดยมูลนิธิโนเบล มีการมอบทุกปีให้แก่การค้นพบที่โดดเด่นในสาขาวิทยาศาสตร์สิ่งมีชีวิตและแพทยศาสตร์ รางวัลโนเบลสาขาดังกล่าวเป็นหนึ่งในห้าสาขา ริเริ่มในปี ค.ศ. 1895 โดยอัลเฟรด โนเบล นักเคมีชาวสวีเดน ผู้คิดค้นไดนาไมต์ ในพินัยกรรมของเขา โนเบลมีความสนใจส่วนตัวในด้านสรีรวิทยาเชิงทดลองและอยากให้มีการจัดตั้งรางวัลสำหรับกระบวนการตลอดทั้งการค้นพบทางวิทยาศาสตร์จากห้องทดลอง รางวัลโนเบลสาขาสรีรวิทยาหรือการแพทย์จะคัดเลือกโดยสมัชชาโนเบลแห่งสถาบันแคโรลินสกา และมอบให้แก่ผู้รับในพิธีประจำปีในวันที่ 10 ธันวาคม ซึ่งเป็นวันครบรอบวันเสียชีวิตของโนเบล ร่วมกับประกาศนียบัตรชั้นสูงและประกาศนียบัตรแก่รางวัลที่เป็นเงิน ด้านหน้าของเหรียญเป็นรูปหน้าด้านข้างของอัลเฟรด โนเบล เช่นเดียวกับเหรียญที่ให้ในสาขาฟิสิกส์ เคมี และสาขาวรรณกรรม หากแต่ด้านหลังของเหรียญนี้เป็นเอกลักษณ์
เหรียญรางวัลคาร์เนกี
เหรียญรางวัลคาร์เนกี () ได้เริ่มขึ้นเมื่อปี ค.ศ. 1936 เพื่อเป็นเกียรติแด่ แอนดรูว์ คาร์เนกี ชาวสกอตแลนด์ เป็นรางวัลที่มอบให้สำหรับนวนิยายสำหรับเด็กและผู้ใหญ่ โดยวรรณกรรมที่จะได้รับการเสนอชื่อนั้นจะต้องเป็นภาษาอังกฤษ และควรจะได้รับการตีพิมพ์ในสหราชอาณาจักรมาก่อนเป็นเวลาอย่างน้อย 1 ปี คณะกรรมการผู้ตัดสินรางวัลประกอบด้วยบรรณารักษ์ 13 คนจาก CILIP วรรณกรรมที่ได้รับการเสนอชื่อต้องได้รับเสียงตอบกลับจากเด็กนักเรียนผู้อ่านด้วยเช่นกัน